Grondwethof lewer uitspraak oor geheime stemming | Maroela Media
Grondwethof lewer uitspraak oor geheime stemming
Die konstitusionele hof het Donderdag uitspraak gelewer rakende die versoek dat die mosie van wantroue teen pres. Jacob Zuma met 'n geheime stemming plaasvind.
Die eenparige beslissing wat deur hoofregter Moegoeng Mogoeng voorgelees is, het bevind dat Speaker Baleka Mbete verkeerd was toe sy gesê het sy is nie by magte om te besluit oor die geheime stemming nie. Die hof het beslis dat Mbete nou weer 'n besluit moet neem op grond van die uitspraak. Mogoeng het gesê daar is geen regsgronde waarvolgens die hof die speaker kan dwing om op 'n geheime stemming te besluit nie.
Daar is bevind 'n mosie van wantroue verbied nie en skryf ook nie voor watter stemproses gevolg moet word nie. Volgens die beslissing moet Mbete besluit watter stemprosedure die mees effektiewe stemming tot gevolg sal hê. Mbete het vroeër self en by monde van haar regsverteenwoordiger gesê sy is nie gekant teen 'n geheime stemming nie. Die uitspraak het ook gefokus op die belangrikheid dat regeringsamptenare verantwoording moet doen aan hul grondwetlike verpligtinge.
Daar is ook gesê lede moet nie beïnvloed of geïntimideer word wanneer hulle stem nie en dat hulle volgens hul gewete en vir dit waarin hulle glo moet kan stem. Mogoeng het gesê individue hoef nie lojaal aan hulle party te wees nie en dat hulle in die belang van die land se mense moet optree. Zuma en Mbete is beveel om al die partye se regskostes te betaal.
Die United Democratic Movement (UDM) het die aansoek gebring wat deur ander opposisiepartye gesteun is.
Opposisiepartye het ná Zuma se middernagtelike kabinetskommeling waartydens Pravin Gordhan as minister van finansies gepos is, versoek dat 'n mosie van wantroue geskeduleer word. Dit sou aanvanklik op 18 April plaasgevind het.
Opposisiepartye het egter gevra dat dit uitgestel word hangende die aansoek in die konstitusionele hof dat 'n geheime stemproses toegelaat word.
Hoop nie net die speaker maak nou die regte besluit dat dit we'll n geheime stemming gaan wees maar sy is so in by Zuma dat hulle twee dit nie gaan toelaat nie
Baleka sal nou weer 'n ander verskoning opdis waarom sy nie toestemming kan gee vir 'n geheime stemming nie.
Nou sê die hof regeringsamptenare moet hulle grondwetlike plig nakom, maar die geskiedenis het reeds bewys dit gebeur nooit en hiervan gaan dadels kom. Die staatskapingrowers kan vrylik voortgaan en plunder wat hulle wil, want die besluitnemingsmag lê by hulle kaders!
Nou maak julle wragtig jakkals skaapwagter.. Veral sy.. Daaie een wat daaie miljoene ontvang het van Anglo,,, Kry weer skaam,,,,
Daar is dus nie 'n bevel oor wat Mbete MOET doen nie, slegs dat sy by magte is om 'n geheime stemming toe te laat.
Die uitspraak beteken dus nie veel nie, behalwe dat Mbete nou meer opelik partydig genoem sal word as sy 'n geheime stemming sou weier.